[pic] | AZ EURÓPAI KÖZÖSSÉGEK BIZOTTSÁGA |

Brüsszel, 31.10.2006

SEC(2006) 1410 végleges

6. ELŐZETES KÖLTSÉGVETÉS-MÓDOSÍTÁSI TERVEZET A 2006. ÉVI ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. szakasz - Bizottság

(előterjesztő: a Bizottság)

6. ELŐZETES KÖLTSÉGVETÉS-MÓDOSÍTÁSI TERVEZETA 2006. ÉVI ÁLTALÁNOS KÖLTSÉGVETÉSHEZÁLTALÁNOS BEVÉTELI KIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1], és különösen annak 37. cikkére,

Az Európai Bizottság az indokolásban felsorolt okok miatt a költségvetési hatóság elé terjeszti a 2006. évi általános költségvetés 6. költségvetés-módosításának előzetes tervezetét.

TARTALOMJEGYZÉK

1. Bevezetés 4

2. A bevétel-előrejelzés emelése 4

2.1. A HÉA- és GNI-egyenlegekre vonatkozó előrejelzések felülvizsgálata 4

2.2. A hagyományos saját forrásokra vonatkozó előrejelzések felülvizsgálata 4

2.3. Egyéb bevételek 5

2.4. Technikai módosítás 5

3. 1a. alfejezet: az EMOGA-garanciaalap előirányzatainak csökkentése 5

4. 2. fejezet: 7

4.1. A strukturális alapok és kohéziós alapok kifizetési előirányzatainak csökkentése 7

4.2. A 13 03 08 költségvetési tétel megjegyzéseinek módosítása 8

5. 7. fejezet 10

5.1. A SAPARD kifizetési előirányzatainak csökkentése 10

5.2. ISPA 10

5.3. Ciprus 11

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINTI BONTÁSBAN 12

ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

1. BEVEZETÉS

A Bizottság e 2006-ra vonatkozó 6. előzetes költségvetés-módosítási tervezettel a következő rendkívüli körülményeket kívánja figyelembe venni:

- jelentős emelésre van szükség a bevétel-előrejelzésben, különösen a HÉA- és GNI-egyenlegek, valamint a hagyományos saját források előrejelzésének felülvizsgálata tekintetében (2 470 millió EUR)[2];

- figyelembe véve a más megnevezésekből a globális átcsoportosítás keretében javasolt átsorolásokat, az 1., 2. és 7. fejezet költségvetési tételének kifizetési előirányzatait csökkenteni kell (összesen 3 906 millió euróval);

- a Bizottság ezen túlmenően javasolja az 1 1 1. költségvetési jogcímcsoport cukortárolásra vonatkozó megjegyzéseinek módosítását, valamint a 13 03 08. Európai Regionális Fejlesztési Alap (ERFA) — Technikai segítségnyújtás és innovációs intézkedések jogcím módosítását.

2. A BEVÉTEL-ELőREJELZÉS EMELÉSE

2.1. A HÉA- és GNI-egyenlegekre vonatkozó előrejelzések felülvizsgálata

Összhangban a 2000. május 22-i 1150/2000/EK, Euratom tanácsi rendelet 16. cikkével, a rendelkezésre álló információk alapján a Bizottság a HÉA- és GNI-egyenlegekre vonatkozó előrejelzések felülvizsgálatát és 1 639,5 millió euróval való megemelését javasolja. Ezek a módosítások a költségvetés bevételi oldalának 3 1. és 3 2. alcímét érintik.

A görög statisztikai hivatal által készített és a Bizottsághoz eljuttatott GNI-felülvizsgálat számos új elemre és forrásra támaszkodott, és a GNI-adatok kivételes arányú növekedését eredményezte. A felülvizsgált görög GNI-adatok megfelelő értékeléséhez az Eurostatnak még alapos vizsgálatot kell folytatnia. Az ezen adatokkal kapcsolatos jelenlegi nagy mértékű bizonytalanság miatt ebben a költségvetés-módosításban a görög HÉA- és GNI-egyenleget „p.m.” bejegyzéssel kell ellátni.

Megjegyzendő, hogy a jelenlegi szakaszban a számítások előzetes jellegűek, mivel a tagállamok GNI-adatait még nem hagyták jóvá. Ennek eredményeképpen a Bizottság az ezen előzetes költségvetés-módosítási kérelemre vonatkozó eljárás során esetleg kénytelen lesz felülvizsgálni az adatokat.

2.2. A hagyományos saját forrásokra vonatkozó előrejelzések felülvizsgálata

A 2006. évi 3. költségvetési módosítás a hagyományos saját források teljes összegét nettó 14 788,9 millió EUR-ban becsülte meg. Az év utolsó hónapjaiban beszedett összegek jellegzetes alakulására tekintettel az új végösszeget 14 888,9 millió EUR-ban lehet megbecsülni. Ezért a Bizottság további 100 millió EUR beállítását javasolja az 1 0 0. jogcímcsoportba (mezőgazdasági vámok).

2.3. Egyéb bevételek

- Fel nem használt közösségi támogatások visszafizetése és a strukturális alapokkal kapcsolatos pénzügyi korrekciók

Figyelembe véve a 6 1 5 0. és 6 5 0 0. tételekhez könyvelt összegeket, és feltételezve, hogy ezeket az összegeket ebben az évben nem használják fel újra, a Bizottság 220 millió eurós összeg költségvetésbe történő beállítását javasolja.

- Késedelmi kamatok és bírságok

Az általános bevételi kimutatás 7 0. és 7 1. alcíme a késedelmi kamatokat és bírságokat tartalmazza. A 2006. évi költségvetésben már szerepelt 120 millió EUR. Tekintettel az év során eddig befolyt vagy várhatóan befolyó összegekre, a Bizottság további 470,5 millió EUR beállítását javasolja.

- Hitelfelvételi és -nyújtási műveletek

A 8 1 0 jogcímcsoport (A földközi-tengeri térség tagsággal nem rendelkező országaival folytatott pénzügyi együttműködés keretében nyújtott különleges kölcsönök és kockázati tőke tőketörlesztése és kamatai) tényleges eredményét figyelembe véve további 30 millió EUR beállítása lehetséges.

- Egyéb bevételek

A Bizottság továbbá 10 millió EUR pótlólagos összeg beállítását javasolja a 9 0 0. jogcímcsoportban a becsült és a tényleges számadatok közelítése érdekében.

2.4. Technikai módosítás

A 2004-es csatlakozás miatt a cukorágazatban felhalmozódott túlzott nagyságú árukészletekhez kapcsolódó összegek figyelembevétele érdekében szükségessé vált az 1 1 1. jogcímcsoport cukorraktározási illetékekre vonatkozó költségvetési megjegyzéseinek aktualizálása. Ezért az e cikkben szereplő megjegyzéseket az alábbi bekezdéssel kell kiegészíteni:

„E jogcímcsoport szolgál a 2004. január 14-i 60/2004/EK bizottsági rendelet értelmében többletnek tekintett cukorkészletek eltávolításának elmulasztása esetén az új tagállamokra kiszabott összegek nyilvántartására."

3. 1A. ALFEJEZET: AZ EMOGA-GARANCIAALAP ELőIRÁNYZATAINAK CSÖKKENTÉSE

2005. november 30-án az Európai Parlament, a Tanács és a Bizottság megállapodott a mezőgazdasági kiadásokat érintő 2/2006. számú módosító indítvány elfogadásában. A 2006. évi költségvetést 2005. december 15-én fogadták el. Az EMOGA Garanciarészlege 2006. évi költségvetésének kötelezettségvállalási előirányzatai 51 050 millió EUR-t, kifizetési előirányzatai 50 991 millió EUR-t tettek ki az 1. fejezet tekintetében. Ezen belül az 1a. alfejezet kötelezettségvállalási és kifizetési előirányzatai egyaránt 43 279 millió EUR-t tettek ki. Az 1b. alfejezet esetében a kötelezettségvállalási előirányzatok összege 7 771 millió EUR, a kifizetési előirányzatok összege 7 711 millió EUR volt.

A Bizottság a költségvetés végrehajtásának jelenleg rendelkezésre álló számadatai alapján az 1a. alfejezet esetében jelentős előirányzat-többletet állapított meg, mellyel kapcsolatban ez az előzetes költségvetés-módosítási tervezet a fontos költségvetési többletet mutató kötelezettségvállalások törlését javasolja. Az előirányzatok alacsony kihasználtsága a mezőgazdasági piacokon 2005-2006-ban tapasztalható kedvezőbb fejleményeknek köszönhető, és összefüggésben van bizonyos közvetlen mezőgazdasági támogatásokkal is, melyek révén megtakarítások keletkeztek. Másfelől a számlaelszámolási határozatoknak köszönhető kisebb összegű korrekciók a költségvetésben eredetileg tervezett összegekhez képest a mezőgazdasági kiadások növekedését fogják eredményezni, ennek megfelelően a nettó megtakarítás valamivel alacsonyabb lesz.

Az alábbiakban rövid magyarázatok következnek a 2006. évi költségvetés különböző ágazatainak tényleges és várható végrehajtási szintje közötti legjelentősebb eltérésekről.

- Rostnövények: A gyapot világpiaci áremelkedése a támogatási ráta csökkenését, valamint a várható kifizetések következetes mérséklődését eredményezte.

- Az I. mellékletben nem szereplő termékekre vonatkozó visszatérítések Az exportvisszatérítési ráták átlagos szintjének csökkenése, valamint a félkész mezőgazdasági termékek kisebb exportvolumene kisebb összegű tagállami visszatérítésekhez, azaz az ezen intézkedéshez kapcsolódó előirányzatok alacsony kihasználtságához vezetett.

- Gyümölcs- és zöldségfélék A termelői csoportok működési alapjaival kapcsolatos tagállami kifizetések a költségvetési év végéig az eredetileg tervezettnél alacsonyabbak lesznek.

- Marha- és borjúhús: A marha- és borjúhús belső keresletének kedvező alakulása nemcsak az árakban, hanem a folyamatosan növekvő importban és a csökkenő exportban is megmutatkozik. A megtakarítás a visszatérítéssel exportált kisebb mennyiségből és az alacsonyabb visszaérítési szintből keletkezik. Emellett a legfrissebb fertőzöttségi adatok alapján további megtakarítás figyelhető meg a kivételes támogatási intézkedéseket finanszírozó költségvetési jogcímnél (a harminc hónaposnál idősebb állatokkal kapcsolatos eljárási rend, valamint a BSE kapcsán az idős állatok levágására és megsemmisítésére vonatkozóan hozott intézkedések).

- Közvetlen támogatások: A tagállamoktól kapott legfrissebb adatok alapján a költségvetési év végéig a közvetlen támogatási előirányzatok általánosan alacsony kihasználtsága valószínűsíthető. Ez nem csak a termeléshez nem kötődő támogatásokra igaz, melyek kifizetéséhez igazgatási és strukturális problémák kapcsolódnak (egységes támogatási rendszer és Pótlólagos támogatási összegek), hanem bizonyos termeléshez kötődő közvetlen támogatásokra is (olívaolaj termelési támogatása, dohánytermesztési jövedelemtámogatási rendszer, területalapú diótámogatások, banán kompenzációs támogatása).

- Mezőgazdasági kiadások ellenőrzése: Figyelembe véve a költségvetési év végéig elfogadott összes számlaelszámolási határozatot, az ezen határozatokban foglalt korrekciók révén várhatóan visszafolyó összegek alacsonyabbak a 2006-os költségvetésben visszatartott összegnél. A fentebbieknek megfelelően ez az alacsony kihasználtság a 2006. évi költségvetéshez képest valójában az EGOMA Garanciarészlege kiadásainak növekedését jelenti. Ezzel ellentétben a közvetlen támogatásokból visszafolyt összeg nagyobb volt a költségvetésben tervezettnél.

A teljes nettó előirányzat-kihasználatlanság a becslések szerint jelenleg 860 millió EUR-t tesz ki. A Bizottság gondosan figyelemmel fogja kísérni a következő hetek fejleményeit, és az ezen előzetes költségvetés-módosítási kérelemre vonatkozó eljárás során esetleg felülvizsgálja ezt a számadatot.

4. 2. FEJEZET:

4.1. A strukturális alapok és kohéziós alapok kifizetési előirányzatainak csökkentése

Ez az előzetes költségvetés-módosítási tervezet a 2. fejezet kifizetési előirányzatainak 2 500 millió EUR összegű csökkentésére tesz javaslatot. Az indoklás az alábbiakban olvasható.

A 2006. évi költségvetés elfogadásakor nyilatkozatot tettek a 2. fejezet kifizetési előirányzataira vonatkozóan.

A nyilatkozat a következőket tartalmazza: „Amennyiben a strukturális alapok kifizetési előirányzatainak végrehajtása 2006 júliusának végéig meghaladja a 40 %-ot, vagy ha a Bizottság más módon arra a meggyőződésre jut, hogy a kifizetési előirányzatok nem elegendőek, a Bizottság – miután megvizsgálta a kifizetési előirányzatok teljes, a 2. fejezetet is magában foglaló költségvetésen belüli átcsoportosításának lehetőségét, és értékelte a pótlólagos bevételek lehetséges forrásait – legkésőbb októberig benyújtja a költségvetési hatóságnak a költségvetésmódosítás előzetes tervezetét. Az Európai Parlament és a Tanács egy olvasatban határoz az előzetes költségvetési tervezet módosításáról annak érdekében, hogy a szükséges pótlólagos kifizetési előirányzatok legkésőbb 2006 novemberének elején rendelkezésre álljanak."

A Bizottság az év folyamán gondosan figyelemmel kísérte a végrehajtást. Míg a kifizetések végrehajtása általában véve megfelelően zajlott, az Európai Regionális Fejlesztési Alapból, illetve az Európai Szociális Alapból a spanyol strukturális alap programjai javára történő kifizetések rendszeresen elmaradtak a várakozásoktól. Jelenleg már nagymértékben valószínűsíthető, hogy a hiányosságot az év vége előtt nem fogják kipótolni. A költségvetés végrehajtásának szeptember végi értékelése és az ezen alapuló év végi előrejelzések arra utalnak, hogy a 2. fejezet kifizetési előirányzatait nettó 2 150 millió euróval kell csökkenteni. A négy strukturális alap közül egyedül az Európai Mezőgazdasági Orientációs és Garanciaalap Orientációs Részlegének (EMOGA) van szüksége pótlólagos, 350 millió EUR összegű előirányzatokra. A globális átcsoportosítás keretében lehetőség volt az EMOGA megerősítéséhez szükséges előirányzatok átcsoportosítására. Ezért ebben az előzetes költségvetés-módosítási tervezetben csak a 2. fejezet negatív korrekciói szerepelnek. Ezek összesen 2 500 millió EUR összegű csökkenést tesznek ki a kifizetési előirányzatokon belül, amely az alábbiak szerint oszlik meg:

13 03 01 - ERFA 1. sz. célkitűzés (-1 500 millió EUR);

04 02 01 - ESZA 1. sz. célkitűzés (-500 millió EUR);

13 04 01 - Kohéziós alap (-500 millió EUR).

Az ezen előzetes költségvetés-módosítási tervezetben kitűzött csökkentési célú felülvizsgálatok zöme a strukturális alapok 2000-2006 közötti programjait érinti, és a spanyol fizetési igényekhez kapcsolódik. A spanyol programokra fordított kifizetések szeptember végére 1 717 millió EUR összeget tettek ki (az előző év azonos időszakában 3 745 milliót EUR-t). A strukturális alapokból Spanyolországnak folyósított kifizetések összege jellemzően meglehetősen magas (2005-ben 6 345 millió EUR). A spanyol hatóságok a részletes, azaz 100%-os ellenőrzési munka végrehajtásáig visszatartották a kifizetési igényeket, és a további kifizetési igények benyújtásának ez évi ütemezése még bizonytalan. Ez a bizonytalanság a jelentős többletek kockázatának kezelését illetően az év végéig óvatosságot indokol. Az ezen előzetes költségvetés-módosítási tervezetben javasolt, a strukturális alapok 2000 és 2006 közötti programjaira vonatkozó megszorítás lényegében megegyezik az Európai Regionális Fejlesztési Alapból és az Európai Szociális Alapból Spanyolországnak szeptember végéig fizetendő összegek csökkenésével. A többi tagállam, így az EU-10 javára szóló kifizetések általánosságban meghaladják az előző évi kifizetéseket.

A Kohéziós Alapot illetően a szeptember végéig folyósított kifizetések jelentősen meghaladják az előző év azonos időszakának kifizetéseit, és egyik tagállam sem ad okot aggodalomra. A költségvetés 2006. évi végrehajtása ugyanakkor – a koppenhágai következtetések alapján az EU 10 rendelkezésére álló összeg növekedésének köszönhetően – jelentősen meghaladja az előző évi végrehajtást (3 500 millió, illetve 2 200 millió EUR), és a Bizottság jelenlegi megítélése szerint a kifizetések végrehajtásának aránya az utolsó negyedévben már nem fog kellő mértékben növekedni ahhoz, hogy elérje az eredeti költségvetési előirányzat teljes felhasználását. Ezért a Bizottság ebben az előzetes költségvetés-módosítási tervezetben a kifizetési előirányzatok 500 millió EUR összegű csökkentését javasolja.

A Bizottság javaslata a legfrissebb adatokra, valamint a javaslat elfogadásának időpontjában készíthető legjobb becslésekre épül. A Bizottság mindazonáltal folytatni kívánja a költségvetés végrehajtásának szigorú ellenőrzését, és október végéig (a Kohéziós Alap esetében november 1-ig) végleges értékelést szeretne készíteni a tagállamoktól érkezett kifizetési kérelmekről, mivel ez a folyó évi kifizetési kérelmek benyújtási határideje. Ennek eredményeképpen a Bizottság az ezen előzetes költségvetés-módosítási kérelemre vonatkozó eljárás során esetleg kénytelen lesz felülvizsgálni az adatot. Ez az egyetlen mód egyidejűleg két, egymással konfliktusban álló célkitűzés elérésére: egyrészt annak biztosítására, hogy a költségvetés képes legyen kielégíteni valamennyi beérkezett jogos kifizetési kérelmet; másrészt a lehetőségekhez mérten az évvégi többlet elkerülését. Ezért a Bizottság felkéri a költségvetési hatóságot, hogy úgy tervezze meg jelen előzetes költségvetés-módosítási tervezetre vonatkozó eljárását, hogy november elején lehetőség legyen az itt javasolt módosítások esetleges felülvizsgálatára.

4.2. A 13 03 08 költségvetési tétel megjegyzéseinek módosítása

A Bizottság ezen túlmenően javasolja a 13 03 08 Európai Regionális Fejlesztési Alap (ERFA) — Technikai segítségnyújtás és innovációs intézkedések jogcímcsoport költségvetési megjegyzéseinek módosítását. A javaslat indokolása az alábbiakban olvasható.

Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendelet tartalmazza a kohéziós politika új programjainak 2007-2013 közötti időszakra vonatkozó programozását. A rendelet 36. cikke értelmében az EBB és az EBA részt vehet a nemzeti stratégiai referenciakeretek és az operatív programok előkészítésében, valamint a projektek, különösen a nagyprojektek előkészítésére, a finanszírozás szabályozására és a köz- és magánszféra partnerségére irányuló tevékenységekben. A cikk rendelkezéseivel összhangban az EBB és az EBA segítséget nyújthat a Bizottságnak, és Bizottság e cikk rendelkezéseinek végrehajtása során támogatást nyújthat az EBB-nek vagy az EBA-nak.

Ezért a Bizottság a költségvetési hatósággal szembeni teljes átláthatóság érdekében szükségesnek ítéli a 13 03 08. költségvetési jogcímcsoport költségvetési megjegyzéseinek módosítását, hogy az tartalmazza az új jogalapot és a 1083/2006/EK tanácsi rendelet 36. cikkének alkalmazásához kapcsolódó intézkedések finanszírozásának kifejezett megemlítését. A módosított költségvetési megjegyzés tervezete a következő:

"Megjegyzések

Ez az előirányzat az ERFA finanszírozásában megvalósuló innovatív intézkedések és műszaki segélynyújtás költségeinek fedezésére szolgál az 1260/1999/EK rendelet 22. és 23. cikke alapján. Az innovációs intézkedések tanulmányokat, kísérleti projekteket és tapasztalatcseréket ölelnek fel. Ezek különösen a Strukturális Alap intézkedései terén elérendő minőségi javulást célozzák. A műszaki segítségnyújtás az ERFA megvalósításához szükséges előkészítő, nyomon követő, értékelő, felügyelő és irányítási intézkedéseket foglal magában. Az előirányzatot elsősorban a következőkre lehet felhasználni:

- támogatási ráfordítások (reprezentációs ráfordítások, képzés, találkozók, missziók),

- tájékoztatási és publikációs kiadások ,

- információs technológiára és telekommunikációra fordított kiadások,

- szolgáltatási és tanulmányi szerződések,

- juttatások.

Az előirányzat a partnerek által a következő programozási időszak előkészítéseként megtett intézkedések finanszírozására is szolgál, beleértve a 2006. július 11-i 1083/2006/EK tanácsi rendelet 36. cikkének alkalmazását szolgáló intézkedéseket.

Jogalap

Az Európai Regionális Fejlesztési Alapról szóló, 1999. június 21-i 1261/1999/EK európai parlamenti és tanácsi rendelet (HL L 161., 1999.6.26., 43. o.).

Az Európai Regionális Fejlesztési Alapról és az 1783/1999/EK rendelet hatályon kívül helyezéséről szóló, 2006. július 5-i 1080/2006/EK európai parlamenti és tanácsi rendelet (HL L 210., 2006.7.31., 1. o.).

Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendelet (HL L 210., 2006.7.31., 25. o.)."

5. 7. FEJEZET

5.1. A SAPARD kifizetési előirányzatainak csökkentése

Az előzetes költségvetés-módosítási tervezet valamennyi olyan SAPARD-előirányzatot csökkenti, ahol jelentős többlet van (nyolc új tagállam), valamint ahol az előirányzatok felhasználási foka alacsony (Románia és Bulgária):

A 05 05 05 01. – A SAPARD előcsatlakozási eszköz tétel 109 millió euróval csökkenthető a programok késedelmes végrehajtása miatt, különösen Romániában. A késedelem elsősorban a 2005-ben és 2006-ban bekövetkezett áradásoknak tudható be, továbbá az ugyancsak e programok keretében megkezdett, és a tervezettnél hosszabb végrehajtási időt igénylő infrastrukturális munkálatok fontosságának.

A 05 05 05 02. – A SAPARD előcsatlakozási eszköz – Az előcsatlakozási támogatás lezárása nyolc csatlakozni kívánó ország esetében tétel 287 millió euróval csökkenthető.

A 2005 elején összeállított 2006. évi előzetes költségvetési tervezetben a Bizottság szerepeltette azon előirányzatokat, amelyek ahhoz szükségesek, hogy az új tagállamokban kifizetésre kerülhessenek a SAPARD-programok lezárásához szükséges végső kérelmek (300 millió EUR).

2005 őszén erőteljesen felgyorsult a programok végrehajtása. A megnövekedett szükséglet kielégítése érdekében 271 millió EUR került átcsoportosításra a 05 05 01 02. költségvetési tételhez, és a fennálló kötelezettségvállalások nagy részét még 2005-ben rendezni tudták. A 2006. évi költségvetést azonban már nem lehetett lefelé kiigazítani. Ez oda vezetett, hogy 2005 végén a nyolc új tagállamból hat elérte a 95 %-os felső korlátot, amelynél a Bizottság mindaddig beszünteti a kifizetést, amíg nem teljesülnek a végső egyenleg kifizetésének feltételei. A kifizetések 2005. évi rendkívül magas szintje 2005 végére 75 millió euróra csökkentette a nyolc új tagállam fennálló kötelezettségvállalásait, ami sokkal alacsonyabb a 2006. évi előirányzatoknál.

A 2005 végi felgyorsult végrehajtásnak köszönhetően 2006-ban már csupán két kifizetést kell teljesíteni Magyarország és Lettország részére. E két ország is elérte a 95 %-os felső korlátot. A Cseh Köztársaság még 2005-ben benyújtotta a program végső egyenlege iránti kérelmét. A 2005. évi számlaelszámolási eljárásra vonatkozó pozitív határozat függvényében ez a program a fennmaradó összegek Cseh Köztársaságnak történő kifizetésével lezárható. Ez esetben e költségvetési tételen 287 millió EUR maradna felhasználatlanul.

5.2. ISPA

A Bizottság a 13 05 01 02. – Előcsatlakozási strukturális politikai eszköz — Nyolc tagjelölt országgal kapcsolatos előcsatlakozási támogatások lezárása költségvetési tétel kifizetési előirányzatainak 100 millió euróval való csökkentését javasolja.

Ez a módosítás az új tagállamok előcsatlakozási strukturális politikai eszköz (ISPA) keretében elindított, és a csatlakozást követően a Kohéziós Alap által finanszírozott projektek vártnál alacsonyabb kifizetési kérelmeit tükrözi. E projektek 2006-os kifizetési kérelmei benyújtásának jogszabályi határideje november 1. Ezért, a strukturális alapok és a Kohéziós Alap ezen előzetes költségvetés-módosítási tervezetben javasolt módosításainál említettekhez hasonló okokból a Bizottság az ezen előzetes költségvetés-módosítási tervezetre vonatkozó eljárás során felülvizsgálhatja az adatokat .

5.3. Ciprus

A Ciprus északi részére vonatkozó támogatási rendelet csak 2006 februárjának végén került elfogadásra. A rendelet[3] figyelembe veszi Ciprus északi része helyzetének jellegzetességeit, amely az EU-hoz tartozik ugyan, ám ahol a közösségi vívmányok alkalmazása fel van függesztve. Ennek egyik különleges aspektusa, hogy az 5 millió eurót meghaladó projektek esetében a rendelet a programozási eljárás során meghosszabbított konzultációs időszakot ír elő a tagállamokkal (két hónapot a három hét helyett). Ez a programozási eljárás során felmerült, és a tulajdonjogok tiszteletben tartásának biztosítását célzó eljárásokhoz kapcsolódó akadályokkal együtt késleltette a Bizottság nagyobb projektekre vonatkozó döntéshozatali eljárását. Októberig mindössze két projekt – mindkettő 5 millió eurónál kisebb összegű – került jóváhagyásra. Mindazonáltal az év végéig a teljes összeg (az 5/2006. előzetes költségvetés-módosítási tervezet elfogadása esetén 259 millió EUR) lekötésre kerül, és megkötik az első szerződéseket. A kezdeti kifizetésekre azonban várhatóan nem kerül sor 2007 előtt, így ez az előzetes költségvetés-módosítási tervezet a kifizetési előirányzatok 50 millió euróval történő csökkentését javasolja.

ÖSSZEFOGLALÓ TÁBLÁZAT A PÉNZÜGYI TERV FEJEZETEI SZERINTI BONTÁSBAN

Pénzügyi terv fejezet/alfejezet | 2006. évi pénzügyi terv | 2006. évi költségvetés az 1.4, 2., 3.5 költségvetés-módosítással, valamint a 3. és 5/2006. sz. előzetes költségvetés-módosítási tervezettel együtt | A 2006. évi 6. előzetes költségvetés-módosítási tervezet | 2006. évi költségvetés az 1.4, 2., 3.5 költségvetés-módosítással, valamint a 3., 5. és 6/2006. sz. előzetes költségvetés-módosítási tervezettel együtt |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | |1. MEZŐGAZDASÁG | | | | | | | | | |- Mezőgazdasági kiadások |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Vidékfejlesztés és kísérő intézkedések |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Összesen |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Fennmaradó mozgástér | | | 1 567 280 000 | | | | 2 427 280 000 | | |2. STRUKTURÁLIS INTÉZKEDÉSEK | | | | | | | | | |- Strukturális alapok |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Kohéziós Alap |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Összesen |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Fennmaradó mozgástér | | | 61 995 010 | | | | 61 995 010 | | |3. BELSŐ POLITIKÁK |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Fennmaradó mozgástér | | | 5 235 815 | | | | 5 235 815 | | |4. KÜLSŐ FELLÉPÉSEK |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Fennmaradó mozgástér | | | -275 000 000 | | | | -275 000 000 | | |5. IGAZGATÁS |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Fennmaradó mozgástér | | | 51 075 638 | | | | 51 075 638 | | |6. TARTALÉKOK |458 000 000 | |458 000 000 |458 000 000 | | |458 000 000 |458 000 000 | |- Garanciatartalék |p.m. | |229 000 000 |229 000 000 | | |229 000 000 |229 000 000 | |- Sürgősségi segélyre képzett tartalék |p.m. | |229 000 000 |229 000 000 | | |229 000 000 |229 000 000 | | Fennmaradó mozgástér | | | p.m. | | | | p.m. | | |7. ELŐCSATLAKOZÁSI TÁMOGATÁS |3 566 000 000 | |2 692 159 038

|2 984 409 038

| |-546 000 000 |2 692 159 038

|2 438 409 038

| | Fennmaradó mozgástér | | | 965 400 000 | | | | 965 400 000 | | |8. KOMPENZÁCIÓS KIFIZETÉSEK |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Fennmaradó mozgástér | | | 499 668 | | | | 499 668 | | | ÖSSZESEN |123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 137 569 621 | | Fennmaradó mozgástér | | | 2 376 486 131 |7 318 788 006 | | | 3 236 486 131 |11 224 788 006 | |4Az 1. költségvetés-módosítás esetében az Európai Unió Szolidaritási Alapjának összege a 2002. november 7-i intézményközi megállapodás (HL C 283., 2002.11.20.) előírásainak megfelelően a 3. és 7. fejezeten felül került beállításra.

5A 4/2006. előzetes költségvetés-módosítási tervezet 3/2006. költségvetés-módosításként került elfogadásra.

[1] HL L 248., 2002.9.16., 1. o.

[2] A bevételi oldal aktualizált előrejelzéseivel pontosítani lehet azokat a befizetéseket, amelyeket a tagállamoknak a költségvetési év folyamán kell teljesíteniük. A javasolt aktualizálásnak megfelelően a tagállamok csökkentik GNI-alapú hozzájárulásukat.

[3] A 2006. február 27-i 389/2006/EK tanácsi rendelet (HL L 65., 2006.3.7., 5. o.).